**Efnisyfirlit**

[Bergskering - Almenn lýsing 1](#_Toc533158494)

[82. Bergskering 1](#_Toc533158495)

[82.2 Bergskering, fleygun eða sprenging 2](#_Toc533158496)

[82.3 Hreinsun klappar 2](#_Toc533158497)

Bergskering - Almenn lýsing

a) Verksvið

Verksviðið er bergskering. Innifalið er allur kostnaður, efni og vinna við bergskeringar með fleygun og/eða sprengingu ásamt hreinsun klappar.

b) Efniskröfur

Sprengiefni skal hafa hlotið viðurkenningu Vinnueftirlitsins.

c) Vinnugæði

Ef fleygað er eða sprengt umfram nauðsyn, niður fyrir uppgefin mörk undirstöðu, verður ekki greitt fyrir það magn hvorki vegna fleygunar eða sprengingar, uppgraftrar eða magnaukningar í undirstöðum.

Haga skal fleygun og sprengingum þannig að tjón hljótist ekki af, og skal öll vinna við sprengingar, meðhöndlun og geymslu sprengiefnis vera í samræmi við gildandi lög og reglugerðir.

Eftirlit getur takmarkað vinnu við fleygun og sprengingar við ákveðinn tíma.

Allt laust efni ofan af klöpp skal fjarlægt þannig að steyptir byggingarhlutar nái góðri festu við klöppina. Ljúka skal hreinsun klappar með handverkfærum og háþrýstilofti eða spúla með vatni.

d) Prófanir

Ef um forskurð bergs er að ræða skal verktaki mæla halla og sléttleika bergflatar með aðferðum sem verkkaupi samþykkir, og svo oft að tryggt sé að nákvæmniskröfum sé uppfyllt.

e) Nákvæmniskröfur, þolvik

Ef ekki eru fyrirmæli um annað skulu frávik við fleygun frá uppgefinni hæð vera innan markanna ±50mm.

Ef ekki eru fyrirmæli um annað skulu frávik við sprengingar frá uppgefinni hæð vera innan markanna -200 mm/+50 mm.

82. Bergskering

**a)** Um er að ræða bergskeringu *[nánari lýsing].*

**f)** Magn til uppgjörs er rúmmál óhreyfðs efnis, sem ákvarðast af fjarlægðinni frá ráðgerðum gryfjubotni upp í jarðvegsyfirborð. Ef ekki eru fyrirmæli um annað skal gryfjubotn skilgreindur sem láréttur flötur í neðri brún sökkla, 0,75 m út fyrir ystu brúnir sökkla eða stöpla.

 Mælieining: m3

82.2 Bergskering, fleygun eða sprenging

**a)** Um er að ræða allan kostnað vegna bergskeringar við fleygun með loft- eða vökvaverkfærum eða með sprengingum, með eða án sérstakra takmarkana. Þar með talin borun, hleðsla og sprengiefni, yfirbreiðslur vegna sprenginga.

**f)** Magn til uppgjörs er rúmmál óhreyfðs efnis sem ákvarðast af fjarlægðinni frá ráðgerðum gryfjubotni upp í jarðvegsyfirborð. Ef ekki eru fyrirmæli um annað skal gryfjubotn skilgreindur sem láréttur flötur í neðri brún sökkla, 0,75 m út fyrir ystu brúnir sökkla eða stöpla.

 Mælieining: m3

82.3 Hreinsun klappar

**a)** Um er að ræða allan kostnað vegna hreinsunar klappar eftir fleygun og/eða sprengingar.

**f)** Magn til uppgjörs er flatarmál sem ákvarðast af láréttum fleti í neðri brún sökkuls eða stöpuls, 0,5 m út fyrir ystu brúnir sökkla eða stöpla.

 Mælieining: m2